Diari Oficial de la Generalitat Valenciana


Sumari del DOGV 5410, del 19-12-2006 (2006/13031)

Resolució de 10 d'octubre de 2006, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la instal·lació de la desviació de la línia aèria d'alta tensió de 132 kV, doble circuit, entre els suports núm. 54 i núm. 55 de la línia Alzira-Almussafes i la ST Benifaió s'aprova el projecte d'execució i es declara en concret la seua utilitat pública, al terme municipal de Benifaió, província de València (ATLINE/2005/63/46).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5410

Data del DOGV
:   19-12-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13664


Organisme emissor
:   Conselleria d'Infraestructures i Transport

Tipus de document
:   Resolució

Resolució de 10 d'octubre de 2006, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la instal·lació de la desviació de la línia aèria d'alta tensió de 132 kV, doble circuit, entre els suports núm. 54 i núm. 55 de la línia Alzira-Almussafes i la ST Benifaió s'aprova el projecte d'execució i es declara en concret la seua utilitat pública, al terme municipal de Benifaió, província de València (ATLINE/2005/63/46). [2006/13334]  
Vist l'expedient amb referència ATLINE/2005/63/46 incoat pel Servici Territorial d'Energia de València a instàncies d'Iberdrola Distribución Eléctrica, SAU (en avant, Iberdrola), amb domicili a València, carrer Menorca, 19, relatiu a la sol·licitud de 31 de gener de 2005 sobre l'autorització administrativa, aprovació de projecte d'execució i declaració en concret d'utilitat pública, per a la instal·lació de la desviació de la línia aèria d'alta tensió de 132 kV, doble circuit, entre els suports núm. 54 i núm. 55 de la línia Alzira-Almussafes i la ST Benifaió, al terme municipal de Benifaió, província de València.  
A la referida sol·licitud es va acompanyar el projecte d'execució firmat per l'enginyer industrial Sra. Elena Caja Martín, visat pel Col·legi Oficial d'Enginyers Industrials de la Comunitat Valenciana, demarcació d'Alacant, amb data 13 de gener de 2005.  
Vist que el dia 9 de maig de 2006 es va publicar en el Diari Oficial de la Generalitat Valenciana l'anunci corresponent a la informació pública prevista en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per a ser examinat el projecte de la instal·lació i formular les reclamacions que s'estimaren oportunes.  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que de conformitat amb el mencionat Decret 88/2005 es va traslladar a l'Ajuntament de Benifaió, la separata del projecte de la instal·lació sol·licitada per afectar els béns, instal·lacions, obres o servicis, centres o zones dependents d'eixe organisme, als efectes de prestar la seua conformitat o oposició, sense que figure en l'expedient contestació a este efecte.  
Vist que consta com a antecedent la Resolució, del Servici Territorial d'Indústria i Energia de la Conselleria d'Indústria, Comerç i Turisme, de 10 de març de 2004, per mitjà de la qual s'atorga l'autorització administrativa, aprovació del projecte d'execució i declaració en concret d'utilitat pública de la línia aèria d'alta tensió de doble circuit 66 kV i 132 kV, amb les condicions que en esta es preveuen, entre altres les d'orde mediambiental que esdevenen de la Declaració d'Impacte Ambiental de 19 de desembre de 2002 dictada per la directora general de Planificació i Gestió del Medi de la Conselleria de Medi Ambient.  
Vist que el Servici d'Avaluació d'Impacte Ambiental de la Conselleria de Territori i Habitatge va remetre l'ofici que consta en l'expedient, per mitjà del qual comunica que no és necessari, a la vista de la documentació aportada, el sotmetiment al procediment d'avaluació d'impacte ambiental, ja que la instal·lació no constituïx una modificació substancial del traçat de la línia.  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada la constituïx la unió de la línia existent Alzira-Almussafes amb la nova subestació de Benifaió, a fi d'incrementar la potència instal·lada i millorar la qualitat de servici en esta zona.  
Vist que el projecte d'execució presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Vist que el Servici Territorial d'Energia de València, competent per a la instrucció de l'expedient de sol·licitud, ha informat favorablement esta.  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la instal·lació elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia, resol:  
Primer  
Autoritzar administrativament a Iberdrola Distribución Eléctrica, SAU, la instal·lació de la desviació de la línia aèria d'alta tensió de 132 kV, doble circuit, entre els suports núm. 54 i núm. 55 de la línia Alzira-Almussafes i la ST Benifaió, al terme municipal de Benifaió, província de València i les característiques principals del qual són les següents:  
. Traçat: s'inicia en el suport d'entroncament amb la línia Alzira-Almussafes i arriba fins al pòrtic de la ST Benifaió.  
. Tensió nominal: 132 kV (1a categoria).  
. Tipologia constructiva: aèria.  
. Longitud: 53,22 m.  
. Punt d'entroncament: suport núm. 54 bis, situat entre els actuals suports números 54 i 55.  
. Final de la línia: pòrtic de la ST Benifaió.  
. Potència màxima que s'ha de transportar: 131,33 MW, per circuit.  
. Conductors: alumini-acer amb secció de 281,1 mm² recobert d'alumini tipus LA 280 (Hawk) en fase dúplex. Porta en tota la longitud dos cables de terra. Un d'acer galvanitzat de 50 mm² de secció i l'altre, del tipus OPGW-15, amb fibres òptiques en el seu nucli, de diàmetre exterior 150 mm.  
. Suports: serà metàl·lic, constituït per perfils angulars de costats iguals galvanitzats en calent, d'acer S355J2G3 i S275JR i organitzats en forma de gelosia doble. Tindrà forma troncopiramidal des de la base al braç inferior, prismàtica des d'este al superior i dos castellets en la part superior per al cable de terra.  
. Pressupost total: 41.678,37 euros.  
Segon.  
Aprovar el projecte d'execució referit a la instal·lació de la desviació de la línia autoritzada en el punt primer de la present resolució, firmat per l'enginyer industrial Sra. Elena Caja Martín i visat pel Col·legi d'Enginyers Industrials de la Comunitat Valenciana, demarcació d'Alacant amb data 13 de gener de 2005, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de 2 mesos comptadors a partir de l'ocupació de les finques incloses en la relació dels béns i dels drets afectats que s'inclou en la present resolució. No obstant això, amb anterioritat a la finalització d'este termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
3. El titular donarà compte de la terminació de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, i acreditarà que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Tercer  
Declarar, en concret, la utilitat pública dels trams de la instal·lació elèctrica autoritzada en el punt primer de la present resolució, la qual cosa porta implícita la necessitat ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què s'ha intentat la notificació i esta no s'ha pogut realitzar.  
Relació dels béns i dels drets afectats  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 10 d'octubre de 2006.. El director general d'Energia: Antonio Cejalvo Lapeña.